PATVIRTINTA

Vilniaus miesto savivaldybės tarybos

2021 m. spalio 27 d.

sprendimu Nr. 1-1187

**Biudžetinės įstaigos**

**VILNIAUS LOPŠELIO-DARŽELIO „ŽUVĖDRA“ NUOSTATAI**

**I SKYRIUS**

**BENDROSIOS NUOSTATOS**

1. Biudžetinės įstaigos Vilniaus lopšelio-darželio „Žuvėdra“ nuostatai (toliau – Nuostatai) reglamentuoja Vilniaus lopšelio-darželio „Žuvėdra“ (toliau – Lopšelis-darželis) teisinę formą, priklausomybę, savininką, savininko teises ir pareigas įgyvendinančią instituciją, buveinę, Lopšelio-darželio grupę, pagrindinę paskirtį, ugdymo kalbą ir ugdymo formas, veiklos teisinį pagrindą, sritis, rūšis, tikslą, uždavinius, funkcijas, Lopšelio-darželio teises ir pareigas, veiklos organizavimą ir valdymą, savivaldą, darbuotojų priėmimo į darbą ir atleidimą iš jo, jų darbo apmokėjimo tvarką ir atestaciją, lėšas, jų naudojimo tvarką ir finansinės veiklos kontrolę, reorganizavimo, likvidavimo, pertvarkymo ir struktūros pertvarkos tvarką.

2. Lopšelis-darželis yra viešasis juridinis asmuo, turintis savo antspaudą su Vilniaus miesto savivaldybės herbu ir savo pavadinimu, atsiskaitomąją ir kitas sąskaitas Lietuvos Respublikoje įregistruotuose bankuose ir (ar) kitose kredito įstaigose, atributiką. Savo veikloje Lopšelis-darželis vadovaujasi Lietuvos Respublikos Konstitucija, Lietuvos Respublikos ratifikuotomis tarptautinėmis sutartimis, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministerijos teisės aktais, Vilniaus miesto savivaldybės teisės aktais, kitais teisės aktais ir šiais nuostatais.

3. Lopšelio-darželio oficialusis pavadinimas – Vilniaus lopšelis-darželis „Žuvėdra“, trumpasis pavadinimas – lopšelis-darželis „Žuvėdra“. Lopšelis-darželis įregistruotas Juridinių asmenų registre, kodas – 190017648.

4. Lopšelio-darželio istorija: darželio įsteigimo data – 1962-10-31. Vilniaus lopšelis-darželis Nr. 66 įsteigtas Vilniaus miesto Vykdomojo komiteto potvarkiu Nr. 579 p. Darželio pavadinimas pakeistas Vilniaus miesto tarybos sprendimu 1998-07-15 Nr. 225 iš Vilniaus lopšelis-darželis Nr. 66 į Vilniaus lopšelis-darželis „Žuvėdra“.

5. Lopšelio-darželio teisinė forma – biudžetinė įstaiga.

6. Lopšelio-darželio priklausomybė – savivaldybės.

7. Lopšelio-darželio savininkė – Vilniaus miesto savivaldybė, kodas 111109233,adresas Konstitucijos pr. 3, LT-09601 Vilnius.

8. Lopšelio-darželio savininko teises ir pareigas įgyvendinanti institucija – Vilniaus miesto savivaldybės taryba. Jos kompetencija:

8.1. priima sprendimus dėl Lopšelio-darželio pertvarkymo, reorganizavimo ar likvidavimo;

8.2. priima sprendimus dėl Lopšelio-darželio filialo steigimo ir jo veiklos nutraukimo;

8.3. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;

8.4. priima sprendimus dėl Lopšelio-darželio buveinės pakeitimo;

8.5. tvirtina Lopšelio-darželio nuostatus;

8.6. sprendžia kitus Lietuvos Respublikos biudžetinių įstaigų įstatyme, kituose įstatymuose ir šiuose nuostatuose jos kompetencijai priskirtus klausimus.

9. Savininko teises ir pareigas įgyvendinančios institucijos sprendimai įforminami raštu.

10. Lopšelio-darželio veiklos koordinatorius – pagal kompetenciją įstaigą kuruojantis Vilniaus miesto savivaldybės administracijos struktūrinis padalinys.

11. Įstaigos grupė – ikimokyklinio ugdymo mokykla.

12. Lopšelio-darželio pagrindinė paskirtis – ikimokyklinio ugdymo grupės įstaiga   
lopšelis-darželis.

13. Ugdymo kalba – lietuvių, lenkų, rusų.

14. Ugdymo formos – ikimokyklinio ugdymo grupė, priešmokyklinio ugdymo grupė.

15. Ugdymo proceso organizavimo būdas – kasdienis.

16. Lopšelis-darželis vykdo neformaliojo vaikų švietimo, ikimokyklinio ir priešmokyklinio ugdymo programas.

17. Mokymosi pasiekimus įteisinantys dokumentai neišduodami.

**II SKYRIUS**

**LOPŠELIO-DARŽELIO VEIKLOS SRITYS IR RŪŠYS, TIKSLAS, UŽDAVINIAI,**

**FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS**

18. Lopšelio-darželio veiklos sritis – švietimas.

19. Lopšelio-darželio pagrindinė švietimo veiklos rūšis – ikimokyklinio amžiaus vaikų ugdymas, kodas 85.10.10.

20. Lopšelio-darželio kitos švietimo veiklos rūšys:

20.1. priešmokyklinio amžiaus vaikų ugdymas, kodas 85.10.20;

20.2. švietimui būdingų paslaugų veikla, kodas 85.60.

21. Lopšelio-darželio kitos ne švietimo veiklos rūšys:

21.1. kitų maitinimo paslaugų teikimas, kodas 56.29;

21.2. nuosavo arba nuomojamo nekilnojamojo turto nuoma ir eksploatavimas, kodas 68.20.

22. Lopšelio-darželio tikslas – padėti vaikui tenkinti jo prigimtinius, kultūrinius poreikius, plėtoti dvasines, intelektines ir fizines asmens galias, bendrąsias ir esmines kompetencijas, būtinas tolesniam mokymuisi pagal pradinio ugdymo programą.

23. Lopšelio-darželio uždaviniai:

23.1. teikti vaikams kokybišką ikimokyklinį, priešmokyklinį ugdymą;

23.2. telkti vaikus ir suaugusiuosius bendruomenės veiklai, vykdyti visuomenės kultūrinio ugdymo funkcijas;

23.3. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką;

23.4. taikyti ugdymo metodus, atitinkančius vaiko amžiaus tarpsnio ir individualius ypatumus, ugdymo srities specifiką;

23.5. ugdymo procesą grįsti pedagogo asmenybe ir jo pasaulėžiūros, dorovinės ir profesinės kompetencijos nuolatinio augimo nuostatomis;

23.6. individualizuoti ir diferencijuoti ugdymo turinį, atitinkantį ikimokyklinio, priešmokyklinio ugdymo tikslus, raidos ypatumus, ugdymosi poreikius ir interesus.

24. Lopšelis-darželis, įgyvendindamas jam pavestus uždavinius, vykdo šias funkcijas:

24.1. ikimokyklinį ugdymą pagal švietimo ir mokslo ministro patvirtintus ikimokyklinio ugdymo programų kriterijus parengtą ikimokyklinio ugdymo programą, vykdo priešmokyklinį ugdymą pagal vienų metų švietimo ir mokslo ministro patvirtintą priešmokyklinio ugdymo bendrąją programą. Atsižvelgdamas į Lopšelio-darželio bendruomenės reikmes, taip pat į vaikų poreikius ir interesus, konkretina ir individualizuoja ugdymo turinį;

24.2. rengia ikimokyklinio ugdymo programą, kuriai pritaria Lopšelio-daželio savininko teises ir pareigas įgyvendinanti institucija arba jos įgaliotas asmuo;

24.3. vykdo ikimokyklinio, priešmokyklinio ugdymo programas, ugdymo sutartyse sutartus įsipareigojimus, užtikrina geros kokybės ugdymą;

24.4. inicijuoja vaikų ugdymo (-si) pasiekimų tyrimus;

24.5. sudaro palankias sąlygas ugdyti vaikų tautinį, pilietinį sąmoningumą, puoselėti kultūrinę ir socialinę brandą, tenkinti saviugdos ir saviraiškos poreikius;

24.6. sudaro sąlygas darbuotojams kelti kvalifikaciją, dalytis gerąja patirtimi;

24.7. užtikrina higienos normas, teisės aktų reikalavimus atitinkančią sveiką, saugią ugdymosi ir darbo aplinką, vykdo žalingų įpročių, smurto ir patyčių prevenciją;

24.8. kuria ugdymo turinio reikalavimams įgyvendinti reikiamą materialinę bazę vadovaudamasis Lietuvos Respublikos švietimo ir mokslo ministro patvirtintais Švietimo aprūpinimo standartais;

24.9. organizuoja vaikų maitinimą Lopšelyje-darželyje;

24.10. viešai skelbia informaciją apie Lopšelio-darželio veiklą teisės aktų nustatyta tvarka, organizuoja tėvų švietimą;

24.11. Lietuvos Respublikos teisės aktų nustatyta tvarka vykdo vaiko minimalios priežiūros priemones, sudaro Lopšelio-darželio vaiko gerovės komisiją;

24.12. vaikų tėvų (globėjų) pageidavimu teikia mokamas papildomas paslaugas (studijas, būrelius, ekskursijas ir kt.);

24.13. vykdo kitas įstatymų ir kitų teisės aktų nustatytas funkcijas.

**III SKYRIUS**

**LOPŠELIO-DARŽELIO TEISĖS IR PAREIGOS**

25. Lopšelis-darželis, įgyvendindamas jam pavestą tikslą ir iškeltus uždavinius, vykdydamas jam priskirtas funkcijas, turi teisę:

25.1. vykdyti neformaliojo švietimo programas;

25.2. parinkti ugdymo (-si) ir veiklos būdus;

25.3. bendradarbiauti su savo veiklai įtakos turinčiais fiziniais ir juridiniais asmenimis;

25.4. vykdyti šalies ir tarptautinius švietimo projektus;

25.5. gauti paramą Lietuvos Respublikos labdaros ir paramos įstatymo nustatyta tvarka;

25.6. įgyvendinti kitas teisės aktuose numatytas teises.

26. Lopšelis-darželis, įgyvendindamas jam pavestus tikslus ir uždavinius, vykdydamas jam priskirtas funkcijas, privalo:

26.1. užtikrinti kokybišką ikimokyklinio ir priešmokyklinio ugdymo programų vykdymą;

26.2. sudaryti higienos normas atitinkančias ugdymo sąlygas;

26.3. užtikrinti Lietuvos Respublikos teisės aktų reikalavimus atitinkančią sveiką, saugią, užkertančią kelią smurto, prievartos apraiškoms ir žalingiems įpročiams aplinką;

26.4. naudoti lėšas Nuostatuose nurodytiems uždaviniams įgyvendinti pagal asignavimų valdytojo patvirtintas programas;

26.5. teikti savininko teises ir pareigas įgyvendinančiai institucijai ir kitoms Lietuvos Respublikos įstatymų numatytoms institucijoms veiklos ataskaitas;

26.6. vykdyti kitas Lietuvos Respublikos teisės aktuose nustatytas pareigas.

**IV SKYRIUS**

**LOPŠELIO-DARŽELIO VEIKLOS ORGANIZAVIMAS IR VALDYMAS**

27. Lopšelio-darželio veiklos organizavimo teisinis pagrindas:

27.1. Lopšelio-darželio strateginis planas, patvirtintas Lopšelio-darželio direktoriaus, pritarus Lopšelio-darželio tarybai ir Vilniaus miesto savivaldybės vykdomajai institucijai ar jos įgaliotam asmeniui;

27.2. Lopšelio-darželio metinis veiklos planas, patvirtintas Lopšelio-darželio direktoriaus, pritarus Lopšelio-darželio tarybai;

27.3. kiti Lopšelio-darželio veiklą reglamentuojantys ir teisės aktų nustatyta tvarka parengti, suderinti ir patvirtinti teisės aktai.

28.Lopšeliui-darželiui vadovauja direktorius, skiriamas penkeriems metams į pareigas viešo konkurso būdu ir atleidžiamas iš jų Vilniaus miesto savivaldybės mero Lietuvos Respublikos teisės aktų nustatyta tvarka.

29. Pasibaigus direktoriaus pirmajai penkerių metų kadencijai, jis gali būti skiriamas be konkurso antrajai penkerių metų kadencijai, jeigu jo metų veikla kiekvienais metais buvo vertinama labai gerai arba gerai. Pasibaigus direktoriaus kadencijai, jam sutikus, jo įgaliojimai pratęsiami, iki įvyks viešas konkursas direktoriaus pareigoms eiti ir bus paskirtas direktorius. Direktorius, baigęs penkerių metų kadenciją, turi teisę dalyvauti Lopšelio-darželio viešame konkurse direktoriaus pareigoms eiti.

30. Viešas konkursas Lopšelio-darželio direktoriaus pareigoms eiti skelbiamas teisės aktų nustatyta tvarka likus ne mažiau kaip 4 mėnesiams iki Lopšelio-darželio direktoriaus kadencijos pabaigos, išskyrus atvejus, kai direktorius paskiriamas be konkurso antrajai penkerių metų kadencijai.

31. Lopšelio-darželio direktoriumi gali būti tik nepriekaištingos reputacijos asmuo.

32. Jeigu pasibaigus penkerių metų kadencijai Lopšelio-darželio direktorius, kurio visos metų veiklos ataskaitos buvo įvertintos gerai ir labai gerai, atsisako būti paskirtas be konkurso antrajai penkerių metų kadencijai arba dalyvauti viešame konkurse Lopšelio-darželio direktoriaus pareigoms eiti arba jo nelaimi, esant galimybei, jam teisės aktų nustatyta tvarka siūlomos kitos pareigos.

33. Nuostatuose neaptarti klausimai, susiję su Lopšelio-darželio direktoriaus skyrimu ir atleidimu, sprendžiami teisės aktų nustatyta tvarka.

34. Direktoriaus kompetencija:

34.1. formuoja ugdymo turinį vadovaudamasis Lietuvos Respublikos švietimo ir mokslo ministerijos ikimokyklinio ugdymo metodinėmis rekomendacijomis, Lietuvos Respublikos švietimo ir mokslo ministro patvirtinta priešmokyklinio ugdymo bendrąja programa ir kitais su ugdymo turiniu susijusiais teisės aktais;

34.2. suderinęs su Vilniaus miesto savivaldybės vykdomąja institucija arba jos įgaliotu asmeniu,tvirtina Lopšelio-darželio struktūrą, Lopšelio-darželio darbuotojų pareigybių sąrašą, neviršydamas nustatyto didžiausio leistino pareigybių skaičiaus;

34.3. tvirtina mokytojų ir darbuotojų pareigybių aprašymus, Lietuvos Respublikos darbo kodekso ir kitų teisės aktų nustatyta tvarka priima į darbą ir atleidžia iš jo Lopšelio-darželio darbuotojus;

34.4. vadovauja Lopšelio-darželio strateginio plano ir metinio veiklos plano, ikimokyklinio ugdymo programos rengimui, rekomendacijų dėl smurto prevencijos įgyvendinimo Lopšelyje-darželyje priemonių įgyvendinimui, juos tvirtina, vadovauja jų vykdymui;

34.5. priima vaikus Vilniaus miesto savivaldybės tarybos nustatyta tvarka, sudaro ugdymo sutartis Lietuvos Respublikos teisės aktų nustatyta tvarka;

34.6. suderinęs su Lopšelio-darželio taryba, tvirtina Lopšelio-darželio darbo tvarkos taisykles;

34.7. užtikrina vaikams ir darbuotojams sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

34.8. specialiųjų ugdymosi poreikių turintiems vaikams skiria švietimo pagalbą teisės aktų nustatyta tvarka;

34.9. vaikų tėvų (globėjų) pageidavimu teikia mokamas papildomas paslaugas (studijas, būrelius, ekskursijas ir kt.);

34.10. organizuoja vaikų maitinimą Lopšelyje-darželyje;

34.11. rūpinasi darbuotojų darbo sąlygomis, organizuoja trūkstamų darbuotojų paiešką;

34.12. organizuoja, koordinuoja, analizuoja ir vertina Lopšelio-darželio veiklą pavestoms funkcijoms vykdyti bei uždaviniams įgyvendinti;

34.13. leidžia įsakymus, kontroliuoja jų vykdymą, užtikrina, kad būtų laikomasi Lietuvos Respublikos įstatymų, kitų teisės aktų ir Nuostatų;

34.14. sudaro komisijas, darbo grupes;

34.15. Lopšelio-darželio vardu sudaro sutartis Lopšelio-darželio funkcijoms vykdyti;

34.16. organizuoja Lopšelio-darželio dokumentų saugojimą ir valdymą teisės aktų nustatyta tvarka;

34.17. teisės aktų nustatyta tvarka valdo, naudoja Lopšelio-darželio turtą, lėšas ir jais disponuoja, užtikrina optimalų intelektinių, materialinių, finansinių ir informacinių išteklių valdymą bei naudojimą;

34.18. rūpinasi metodinės veiklos organizavimu, darbuotojų profesiniu tobulėjimu, sudaro sąlygas kvalifikacijai kelti, mokytojams ir kitiems pedagoginiams darbuotojams galimybę atestuotis ir organizuoja jų atestaciją Lietuvos Respublikos švietimo, mokslo ir sporto ministro nustatyta tvarka;

34.19. inicijuoja Lopšelio-darželio savivaldos institucijų sudarymą ir skatina jų veiklą;

34.20. bendradarbiauja su vaikų tėvais (globėjais), pagalbą vaikui, pedagogui ir Lopšeliui-darželiui teikiančiomis įstaigomis, aukštosiomis mokyklomis, teritorinėmis policijos, socialinių paslaugų, sveikatos įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;

34.21. Lietuvos Respublikos vaiko minimalios ir vidutinės priežiūros įstatymo nustatyta tvarka kreipiasi į Vilniaus miesto savivaldybės administracijos direktorių dėl minimalios ir vidutinės priežiūros priemonių vaikui skyrimo;

34.22. atstovauja Lopšeliui-darželiui kitose institucijose;

34.23. garantuoja, kad pagal Lietuvos Respublikos viešojo sektoriaus atskaitomybės įstatymą teikiamos statistinės ataskaitos ir ataskaitų rinkiniai būtų teisingi;

34.24. užtikrina veiksmingą Lopšelio-darželio vidaus kontrolės sistemos sukūrimą, jos veikimą ir tobulinimą;

34.25. kiekvienais metais teikia Lopšelio-darželio bendruomenei ir Lopšelio-darželio tarybai svarstyti ir viešai paskelbia metų veiklos ataskaitą. Metų veiklos ataskaitos struktūrą irreikalavimus nustato švietimo, mokslo ir sportoministras;

34.26. dalį savo funkcijų teisės aktų nustatyta tvarka gali pavesti vykdyti Lopšelio-darželio direktoriaus pavaduotojams;

34.27. vykdo kitas teisės aktuose ir pareigybės aprašyme nustatytas funkcijas.

**V SKYRIUS**

**LOPŠELIO-DARŽELIO SAVIVALDA**

35. Lopšelyje-darželyje veikia šios savivaldos institucijos: Lopšelio-darželio taryba, pedagogų taryba, tėvų (globėjų) komitetai.

36. Lopšelio-darželio taryba yra aukščiausia Lopšelio-darželio savivaldos institucija, sudaryta iš pedagogų, tėvų (globėjų) ir vietos bendruomenės atstovų svarbiausiems Lopšelio-darželio veiklos sričių klausimams aptarti, kolegialiai nagrinėti ir spręsti.

37. Lopšelio-darželio tarybos nariu gali būti asmuo, turintis žinių ir gebėjimų, padedančių siekti Lopšelio-darželio strateginių tikslų ir įgyvendinti Lopšelio-darželio misiją. Lopšelio-darželio tarybos nariu negali būti Lopšelio-darželio vadovas, valstybės politikai, politinio (asmeninio) pasitikėjimo valstybės tarnautojai.

38. Lopšelio-darželio tarybą sudaro 7 nariai, renkami trejiems metams. 3 nariai atstovauja tėvams (globėjams), 3 nariai – pedagogams ir 1 narys – vietos bendruomenei. Lopšelio-darželio tarybos sudėtį tvirtina Lopšelio-darželio direktorius.

39. Likus ne mažiau kaip dviemmėnesiams iki Lopšelio-darželio tarybos kadencijos pabaigos skelbiami nauji Lopšelio-darželio tarybos rinkimai. Pasibaigus Lopšelio-darželio tarybos kadencijai, Lopšelio-darželio taryba baigia savo veiklą ir perduoda savo įgaliojimus naujai išrinktai Lopšelio-darželio tarybai.

40. Asmenys į Lopšelio-darželio tarybą renkami vienai kadencijai. Pasibaigus   
Lopšelio-darželio tarybos nario trejų metų kadencijai, jo įgaliojimai nutrūksta.

41. 3 tėvus (globėjus) į Lopšelio-darželio tarybą renka visuotinis tėvų (globėjų) susirinkimas. Siūlyti kandidatus, kelti savo kandidatūrą turi teisę bet kuris tėvas (globėjas). Renkant tėvus (globėjus), kiekvienas visuotiniame tėvų (globėjų) susirinkime dalyvaujantis tėvas (globėjas) turi tokį balsų skaičių, kuris lygus visų į Lopšelio-darželio tarybą pasiūlytų kandidatų skaičiui. Visuotiniame tėvų (globėjų) susirinkime dalyvaujantis tėvas turi teisę paskirstyti turimus balsus savo nuožiūra, atiduodamas juos už vieną ar kelis kandidatus. Lopšelio-darželio tarybos nariais išrenkami daugiau balsų surinkę kandidatai. Jei kandidatų, surinkusių po lygiai balsų, yra daugiau nei laisvų vietų Lopšelio-darželio taryboje, rengiamas pakartotinis balsavimas, kuriame kiekvienas susirinkime dalyvaujantis tėvas (globėjas) gali balsuoti tik už vieną iš lygų balsų skaičių surinkusį kandidatą.

42. 3 pedagogus į Lopšelio-darželio tarybą renka Pedagogų taryba. Siūlyti kandidatus, kelti savo kandidatūrą turi teisę bet kuris Pedagogų tarybos narys. Renkant pedagogus, kiekvienas Pedagogų tarybos narys turi tokį balsų skaičių, kuris lygus visų į Lopšelio-darželio tarybą pasiūlytų kandidatų skaičiui. Pedagogų tarybos narys turi teisę paskirstyti turimus balsus savo nuožiūra, atiduodamas juos už vieną ar kelis kandidatus. Lopšelio-darželio tarybos nariais išrenkami daugiau balsų surinkę kandidatai. Jei kandidatų, surinkusių po lygiai balsų, yra daugiau nei laisvų vietų Lopšelio-darželio taryboje, rengiamas pakartotinis balsavimas, kuriame kiekvienas Pedagogų tarybos narys gali balsuoti tik už vieną iš lygų balsų skaičių surinkusį kandidatą.

43. 1 bendruomenės narį į Lopšelio-darželio tarybą renka bendruomenės narių susirinkimas. Siūlyti kandidatus, kelti savo kandidatūrą turi teisę bet kuris bendruomenės narys. Kandidatas turi būti susietas bendrais gyvenimo vietos bendruomenėje poreikiais ir interesais. Renkant bendruomenės narį, kiekvienas bendruomenės narių susirinkime dalyvaujantis bendruomenės narys turi po vieną balsą, kuris atiduodamas už vieną kandidatą. Išrenkamas daugiausia balsų surinkęs kandidatas. Jei du ar daugiau kandidatų surenka po lygiai balsų, rengiamas pakartotinis balsavimas, kuriame balsuojama tik už vieną iš lygų balsų skaičių surinkusį kandidatą.

44. Lopšelio-darželio tarybai vadovauja pirmininkas. Pirmininką iš Lopšelio-darželio tarybos narių renka ir atšaukia Lopšelio-darželio tarybos nariai pirmojo posėdžio metu paprasta balsų dauguma.

45. Lopšelio-darželio tarybos dokumentus teisės aktų nustatyta tvarka tvarko Lopšelio-darželio tarybos sekretorius, išrenkamas iš Lopšelio-darželio tarybos narių balsų dauguma pirmojo posėdžio metu.

46. Lopšelio-darželio tarybos posėdį šaukia pirmininkas. Posėdžio šaukimo iniciatyvos teisę turi Lopšelio-darželio tarybos pirmininkas, Lopšelio-darželio taryba nutarimu, Lopšelio-darželio direktorius, Lopšelio-darželio direktoriaus pavaduotojas ugdymui.

47. Lopšelio-darželio tarybos posėdis yra teisėtas, jei jame dalyvauja 2/3 narių. Nutarimai priimami paprasta posėdyje dalyvaujančiųjų balsų dauguma. Kiekvienas narys turi po vieną balsą. Balsams pasiskirsčius po lygiai, lemia Lopšelio-darželio tarybos pirmininko balsas. Nesant kvorumo, nutarimai nepriimami.

48. Į Lopšelio-darželio tarybos posėdžius be balso teisės gali būti kviečiami kitų Lopšelio-darželio savivaldos institucijų atstovai, Lopšelio-darželio direktorius, pedagogai, vaikų tėvai (globėjai) ir kiti asmenys.

49. Eiliniai Lopšelio-darželio tarybos posėdžiai šaukiami 3 kartus per metus. Prireikus gali būti sušauktas neeilinis Lopšelio-darželio tarybos posėdis.

50. Lopšelio-darželio taryba veiklą organizuoja pagal savo patvirtintus nuostatus. Lopšelio-darželio tarybos nuostatai keičiami Lopšelio-darželio tarybos nutarimu.

51. Lopšelio-darželio tarybos nuostatų keitimo iniciatyvos teisę turi Lopšelio-darželio tarybos narys (-iai), Lopšelio-darželio direktorius, lopšelio-darželio direktoriaus pavaduotojas ugdymui ir savininkas.

52. Lopšelio-darželio tarybos narius gali atšaukti juos išrinkusios Lopšelio-darželio bendruomenės grupės.

53. Lopšelio-darželio tarybos narys gali atsistatydinti nesibaigus Lopšelio-darželio tarybos kadencijai, apie tai ne vėliau kaip prieš 10 darbo dienų raštu įspėjęs Lopšelį-darželį.

54. Lopšelio-darželio tarybos narį atšaukus, jam atsistatydinus ar dėl kitų priežasčių nutrūkus Lopšelio-darželio tarybos nario įgaliojimams pirma laiko, į jo vietą išrenkamas naujas narys, atstovaujantis tai Lopšelio-darželio bendruomenės grupei, kuriai atstovavo buvęs narys iki veikiančios Lopšelio-darželio tarybos kadencijos pabaigos šiuose nuostatuose numatyta Lopšelio-darželio tarybos narių rinkimo tvarka.

55. Lopšelio-darželio tarybos kompetencija:

55.1. teikia siūlymus dėl Lopšelio-darželio strateginių tikslų, uždavinių ir jų įgyvendinimo priemonių;

55.2. pasirenka Lopšelio-darželio veiklos įsivertinimo sritis, veiklos kokybės įsivertinimo atlikimo metodiką, analizuoja įsivertinimo rezultatus ir priima sprendimus dėl veiklos tobulinimo;

55.3. pritaria Lopšelio-darželio strateginiam planui, Lopšelio-darželio metiniam veiklos planui, Lopšelio-darželio vidaus darbo tvarkos taisyklėms, kitiems Lopšelio-darželio veiklą reglamentuojantiems dokumentams, teikiamiems Lopšelio-darželio direktoriaus;

55.4. teikia Lopšelio-darželio direktoriui siūlymus dėl Lopšelio-darželio vidaus struktūros tobulinimo;

55.5. svarsto Lopšelio-darželio lėšų naudojimo klausimus;

55.6. kiekvienais metais svarsto ir vertina Lopšelio-darželio vadovo metinę veiklos ataskaitą. Ataskaitą įvertinusi nepatenkinamai, kreipiasi į merą prašydama įvertinti direktoriaus darbą;

55.7. turi teisę gauti visą informaciją apie Lopšelio-darželio veiklą;

55.8. svarsto kitų savivaldos institucijų ar Lopšelio-darželio bendruomenės narių iniciatyvas ir teikia Lopšelio-darželio direktoriui siūlymus;

55.9. svarsto Lopšelio-darželio metines veiklos ataskaitas ir teikia siūlymus Lopšelio-darželio direktoriui, savininko teises ir pareigas įgyvendinančiai institucijai dėl Lopšelio-darželio veiklos tobulinimo, saugių vaikų ugdymo ir darbo sąlygų sudarymo, talkina formuojant Lopšelio-darželio materialinius, finansinius ir intelektinius išteklius;

55.10. svarsto kitus Lopšelio-darželio direktoriaus teikiamus su jos kompetencija susijusius klausimus.

56. Lopšelio-darželio taryba už savo veiklą vieną kartą per metus atsiskaito Lopšelio-darželio bendruomenei.

57. Lopšelio-darželio taryba paleidžiama:

57.1. reikalaujant dviem trečdaliams Lopšelio-darželio tarybos narių;

57.2. likviduojant Lopšelį-darželį.

58. Lopšelio-darželio pedagogų taryba – nuolat veikianti Lopšelio-darželio savivaldos institucija pedagogų profesiniams ir bendriesiems ugdymo klausimams spręsti. Lopšelio-darželio pedagogų tarybą sudaro visi pedagogai ir specialistai, renkami penkeriems metams. Lopšelio-darželio pedagogų tarybos nariais: Lopšelio-darželio direktoriaus pavaduotojai ugdymui, visi Lopšelyje-darželyje dirbantys pedagogai, sveikatos priežiūros specialistai, švietimo pagalbą teikiantys specialistai, kiti tiesiogiai ugdymo procese dalyvaujantys asmenys. Lopšelio-darželio pedagogų tarybos sudėtį tvirtina Lopšelio-darželio direktorius.

59. Lopšelio-darželio pedagogų tarybai vadovauja pirmininkas. Pirmininką iš Lopšelio-darželio pedagogų tarybos narių renka ir atšaukia Lopšelio-darželio pedagogų tarybos nariai pirmojo posėdžio metu paprasta balsų dauguma.

60. Lopšelio-darželio pedagogų tarybos dokumentus pagal dokumentacijos planą ir dokumentų valdymo taisykles tvarko pedagogų tarybos išrenkamas pedagogų tarybos sekretorius.

61. Lopšelio-darželio pedagogų tarybos posėdį šaukia pirmininkas. Posėdžio šaukimo iniciatyvos teisę turi Lopšelio-darželio pedagogų tarybos pirmininkas, Lopšelio-darželio pedagogų taryba nutarimu, Lopšelio-darželio direktorius, Lopšelio-darželio direktoriaus pavaduotojas ugdymui.

62. Lopšelio-darželio pedagogų tarybos posėdis yra teisėtas, jei jame dalyvauja 2/3 narių. Nutarimai priimami paprasta posėdyje dalyvaujančiųjų balsų dauguma. Kiekvienas narys turi po vieną balsą. Balsams pasiskirsčius po lygiai, lemia Lopšelio-darželio pedagogų tarybos pirmininko balsas. Nesant kvorumo, nutarimai nepriimami.

63. Į Lopšelio-darželio pedagogų tarybos posėdžius be balso teisės gali būti kviečiami kitų Lopšelio-darželio savivaldos institucijų atstovai, Lopšelio-darželio direktorius, pedagogai, vaikų tėvai (globėjai) ir kiti asmenys.

64. Eiliniai Lopšelio-darželio pedagogų tarybos posėdžiai šaukiami 4 kartus per metus. Prireikus gali būti sušauktas neeilinis Lopšelio-darželio pedagogų tarybos posėdis.

65. Lopšelio-darželio pedagogų taryba veiklą organizuoja pagal savo patvirtintus nuostatus. Lopšelio-darželio pedagogų tarybos nuostatai keičiami Lopšelio-darželio pedagogų tarybos nutarimu.

66. Lopšelio-darželio pedagogų tarybos nuostatų keitimo iniciatyvos teisę turi Lopšelio-darželio pedagogų tarybos narys (-iai).

67. Lopšelio-darželio pedagogų tarybos narius gali atšaukti juos išrinkusi Lopšelio-darželio direktoriaus pavaduotojų ugdymui, visų Lopšelyje-darželyje dirbančių pedagogų, sveikatos priežiūros specialistų, švietimo pagalbą teikiančių specialistų, kitų tiesiogiai ugdymo procese dalyvaujančių asmenų visuotinis susirinkimas.

68. Lopšelio-darželio pedagogų tarybos narys gali atsistatydinti nesibaigus Lopšelio-darželio pedagogų tarybos kadencijai, apie tai ne vėliau kaip prieš 10 darbo dienų raštu įspėjęs Lopšelį-darželį.

69. Lopšelio-darželio pedagogų tarybos narį atšaukus, jam atsistatydinus ar dėl kitų priežasčių nutrūkus Lopšelio-darželio pedagogų tarybos nario įgaliojimams pirma laiko, į jo vietą išrenkamas naujas narys iki veikiančios Lopšelio-darželio pedagogų tarybos kadencijos pabaigos šiuose nuostatuose numatyta Lopšelio-darželio pedagogų tarybos narių rinkimo tvarka.

70. Lopšelio-darželio pedagogų tarybos kompetencija:

70.1. aptaria praktinius ikimokyklinio ir priešmokyklinio ugdymo organizavimo klausimus;

70.2. analizuoja Lopšelio-darželio ugdymo procesą ir numato šio proceso tobulinimo būdus;

70.3. analizuoja Lopšelio-darželio veiklos ir ugdymo programų įgyvendinimą;

70.4. skatina naujovių paiešką ir gerosios patirties sklaidą;

70.5. kartu su Lopšelio-darželio logopedu, asmens sveikatos priežiūros specialistu ir kitais specialistais sprendžia vaikų sveikatos, saugios veiklos, kalbos, elgesio korekcijos, poilsio ir mitybos klausimus;

70.6. numato bendradarbiavimo su vaikų tėvais (globėjais) ir visuomene kryptis;

70.7. renka atstovus į Lopšelio-darželio tarybą;

70.8. teikia Lopšelio-darželio direktoriui siūlymus dėl pedagogų kvalifikacijos kėlimo;

70.9. pritaria Lopšelio-darželio vidaus tvarkos taisyklėms.

70.10. sprendžia kitus su jos veikla susijusius klausimus.

71. Lopšelyje-darželyje veikia vaikų grupių tėvų (globėjų) komitetai. Jie renkami grupės tėvų (globėjų) susirinkime vienerių metų kadencijai kiekvienų mokslo metų pradžioje. Komitetus sudaro 3 nariai - tėvai (globėjai), atstovaujantys atitinkamos vaikų grupės tėvams (globėjams). Siūlyti kandidatus, kelti savo kandidatūrą turi teisę bet kuris iš grupės vaikų tėvų (globėjų). Renkant narius, kiekvienas tėvų (globėjų) susirinkime dalyvaujantis asmuo turi tokį balsų skaičių, kuris lygus visų į vaikų grupių tėvų (globėjų) komitetą pasiūlytų kandidatų skaičiui. Tėvų (globėjų) susirinkime dalyvaujantis asmuo turi teisę paskirstyti turimus balsus savo nuožiūra, atiduodamas juos už vieną ar kelis kandidatus. Vaikų grupių tėvų (globėjų) komiteto nariais išrenkami daugiau balsų surinkę kandidatai. Jei kandidatų, surinkusių po lygiai balsų, yra daugiau nei laisvų vietų Lopšelio-darželio vaikų grupių tėvų (globėjų) komitete, rengiamas pakartotinis balsavimas, kuriame kiekvienas tėvų (globėjų) susirinkime dalyvaujantis asmuo gali balsuoti tik už vieną iš lygų balsų skaičių surinkusį kandidatą. Lopšelio-darželio vaikų grupių tėvų (globėjų) komitetams vadovauja grupių tėvų (globėjų) bendru sutarimu pirmajame pasitarime visai kadencijai išrinkti pirmininkai.

72. Asmenys į Lopšelio-darželio vaikų grupių tėvų (globėjų) komitetus renkami vienai kadencijai. Pasibaigus Lopšelio-darželio vaikų grupės tėvų (globėjų) komiteto nario vienerių metų kadencijai, jo įgaliojimai nutrūksta.

73. Lopšelio-darželio vaikų grupių tėvų (globėjų) komiteto narius gali atšaukti juos išrinkęs grupės tėvų (globėjų) susirinkimas. Lopšelio-darželio vaikų grupių tėvų (globėjų) komiteto narys gali atsistatydinti nesibaigus Lopšelio-darželio vaikų grupių tėvų (globėjų) komiteto kadencijai, apie tai ne vėliau kaip prieš 10 darbo dienų raštu įspėjęs Lopšelio-darželio vaikų grupių tėvų (globėjų) komitetą.

74. Lopšelio-darželio vaikų grupės tėvų (globėjų) komiteto narį atšaukus, jam atsistatydinus ar dėl kitų priežasčių nutrūkus Lopšelio-darželio vaikų grupės tėvų (globėjų) komiteto nario įgaliojimams pirma laiko, į jo vietą išrenkamas naujas narys iki veikiančios Lopšelio-darželio vaikų grupės tėvų (globėjų) komiteto kadencijos pabaigos šiuose nuostatuose numatyta Lopšelio-darželio vaikų grupės tėvų (globėjų) komiteto narių rinkimo tvarka.

75. Tėvų (globėjų) komitetų veiklos organizavimo forma – pasitarimai, kurie rengiami pagal poreikį, sprendimai priimami bendru susitarimu. Pasitarimus rengia tėvų (globėjų) komiteto pirmininkas, pasitarimų rengimo iniciatyvos teisę turi tėvų (globėjų) komiteto pirmininkas, Lopšelio-darželio direktorius ir grupės pedagogai.

76. Tėvų (globėjų) komitetai:

76.1 padeda spręsti grupės veiklos ir vaikų ugdymo klausimus;

76.2. aptaria su grupės pedagogu vaikų saugumo, maitinimo, informacijos apie vaikus gavimo klausimus;

76.3. padeda organizuoti grupės renginius, išvykas, kurti edukacinę aplinką;

76.4. teikia siūlymus Lopšelio-darželio tarybai ir direktoriui.

76.5. sprendžia kitus su jų veikla susijusius klausimus.

**VI SKYRIUS**

**DARBUOTOJŲ PRIĖMIMAS Į DARBĄ, JŲ DARBO APMOKĖJIMO**

**TVARKA IR ATESTACIJA**

77. Darbuotojai į darbą Lopšelyje-darželyje priimami ir atleidžiami iš jo vadovaujantis Lietuvos Respublikos darbo kodeksu, Lietuvos Respublikos švietimo įstatymu, Lietuvos Respublikos Vyriausybės nutarimais ir kitais teisės aktais, reglamentuojančiais darbo santykius.

78. Lopšelio-darželio darbuotojų darbo užmokestis mokamas vadovaujantis Lietuvos Respublikos darbo kodeksu, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministerijos teisės aktais ir kitais teisės aktais.

79. Lopšelio-darželio pavaduotojo (-ų) ugdymui, ugdymą organizuojančių skyrių vedėjų, poskyrių vedėjų, mokytojų, kitų pedagoginių darbuotojų atestacija ir tobulinama jų kvalifikacija Lietuvos Respublikos įstatymų, Lietuvos Respublikos Vyriausybės nutarimų, Lietuvos Respublikos švietimo, mokslo ir sporto ministro nustatyta tvarka.

80. Mokyklos direktoriaus, jo pavaduotojo (-ų) ugdymui, ugdymą organizuojančių skyrių vedėjų veiklos vertinimas vykdomas Lietuvos Respublikos švietimo, mokslo ir sporto ministro nustatyta tvarka.

**VII SKYRIUS**

**LOPŠELIO-DARŽELIO TURTAS, LĖŠOS, JŲ NAUDOJIMO TVARKA,**

**FINANSINĖS VEIKLOS KONTROLĖ ir veiklos priežiūra**

81. Lopšelis-darželis valdo patikėjimo teise perduotą Vilniaus miesto savivaldybės turtą, jį naudoja ir disponuoja  juo Lietuvos Respublikos įstatymų, Vilniaus miesto savivaldybės tarybos sprendimų ir kitų teisės aktų nustatyta tvarka.

82. Lopšelio-darželio lėšas sudaro:

82.1. valstybės biudžeto specialiųjų tikslinių dotacijų Vilniaus miesto savivaldybės biudžetui skirtos lėšos ir Vilniaus miesto savivaldybės biudžeto lėšos skiriamos pagal patvirtintas sąmatas;

82.2. pajamos už teikiamas paslaugas;

82.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

82.4. kitos teisėtu būdu įgytos lėšos.

83. Lopšelis-darželis buhalterinę apskaitą organizuoja ir finansinių ataskaitų rinkinius tvarko Lietuvos Respublikos teisės aktų nustatyta tvarka. Lopšelio-darželio finansinė veikla kontroliuojama Lietuvos Respublikos teisės aktų nustatyta tvarka.

84. Lopšelio-darželio finansines operacijas atlieka biudžetinė įstaiga „Biudžetinių įstaigų buhalterinė apskaita“.

85. Lopšelio-darželio finansinės veiklos kontrolę vykdo Lietuvos Respublikos valstybės kontrolės įgaliotos institucijos ir savininkas. Lopšelio-darželio valstybinį auditą atlieka Lietuvos Respublikos valstybės kontrolė. Lopšelio-darželio veiklos ir išorės finansinį auditą atlieka Vilniaus miesto savivaldybės kontrolierius (Savivaldybės kontrolės ir audito tarnyba). Lopšelio-darželio vidaus auditas atliekamas vadovaujantis Lietuvos Respublikos vidaus kontrolės ir vidaus audito įstatymu ir kitais vidaus auditą reglamentuojančiais teisės aktais. Lopšelio-darželio veiklos priežiūrą atlieka Savivaldybės vykdomoji institucija, prireikus pasitelkdama išorinius vertintojus.

**VIII SKYRIUS**

**BAIGIAMOSIOS NUOSTATOS**

86. Informacija visuomenei apie Lopšelio-darželio veiklą teikiama Lopšelio-darželio interneto svetainėje, prireikus teisės aktų nustatyta tvarka įstaigos savininko interneto svetainėje.

87. Pranešimai, kuriuos remiantis Lietuvos Respublikos teisės aktais ar šiais nuostatais reikia paskelbti viešai, skelbiami valstybės įmonės Registrų centro elektroniniame leidinyje „Juridinių asmenų vieši pranešimai“.

88. Lopšelio-darželio nuostatus, jų pakeitimus, papildymus tvirtina Lopšelio-darželio savininko teises ir pareigas įgyvendinanti institucija.

89. Lopšelio-darželio nuostatų pakeitimai ar papildymai derinami su Lopšelio-darželio taryba.

90. Lopšelio-darželio nuostatai gali būti keičiami ir papildomi Lopšelio-darželio savininko teises ir pareigas įgyvendinančios institucijos, Lopšelio-darželio direktoriaus ar Lopšelio-darželio tarybos iniciatyva.

91. Lopšelis-darželis reorganizuojamas, likviduojamas ar pertvarkomas, Lopšelio-darželio struktūros pertvarka vykdoma Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_